เดือนนี้ประจำเดือนยังไม่มาเลยค่ะ ก่อนหน้านี้ก็ปวดท้องน้อยเหมือนจะเป็นประจำเดือน พอมาวันนี้ปัสสาวะปนเลือดแล้วก็ปัสสาวะเล็ดราดเป็นสีเลือดค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหากเลือดที่ออกมานั้นออกมาทางช่องคลอดอาจปนกับปัสสาวะได้ อาจเป็นเลือดประจำเดือนตามปกติ แต่หากเลือดออกมากับปัสสาวะจริง อาจจะเป็นการติดเชื้อในทางเดินปัสสาวะ หรือการเป็นนิ่วในทางเดินปัสสาวะได้ ควรไปพบแพทย์เพื่อตรวจยืนยันด้วยการตรวจปัสสาวะต่อไป และควรแจ้งแพทย์เรื่องประจำเดือนที่ไม่มาไปด้วยโดยประจำเดือนที่ไม่มาเกิน 35 วันจากรอบก่อนไปแล้ว อาจเกิดจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ที่ควรได้รับการหาสาเหตุต่อไป